Jaan Reinhold

Jaan Reinhold (sündinud 13. jaanuaril 1970 Valgas) on Eesti diplomaat.

Ta on lõpetanud Tartu Ülikooli filosoofiateaduskonna ajaloo erialal. Jaan Reinhold kuulub korporatsiooni Revelia. Enne 2003. aastal välisteenistusega liitumist töötas Jaan Reinhold ajakirjanikuna raadiojaamale Vaba Euroopa.

2006–2010 oli ta Vilniuse suursaatkonna teine sekretär ELi ja majandusküsimustes, seejärel Välisministeeriumi välismajanduse ja arengukoostöö osakonna äridiplomaatia ja analüüsi büroo direktor. 2011–2014 töötas Reinhold peakonsulina Eesti peakonsulaadis Shanghais, seejärel kuni 2017. aastani erakorralise ja täievolilise suursaadikuna Kasahstanis, Kõrgõzstans, Tadžikistanis ja Türkmenistanis.

2019. aastani oli ta Välisministeeriumi idapartnerluse erivolitustega diplomaatiline esindaja ja sihtasutuse Eesti Idapartnerluse Keskus direktor.

Alates 2019. aasta augustist on Jaan Reinhold erakorraline ja täievoliline suursaadik Araabia Ühendemiraatides, Kuveidis, Bahreinis, Saudi Araabias ja Kataris resideerimisega Abu Dhabis.

6. veebruaril 2023 nimetas president Alar Karis Jaan Reinholdi Eesti erakorraliseks ja täievoliliseks suursaadikuks, alaliseks esindajaks Rahvusvahelise Taastuvenergia Agentuuri (IRENA) juures.

Tunnustus 

 2013 Eesti Kaubandus-Tööstuskoja III klassi aumärk

Viited

Välislingid 
 Jaan Reinhold: Idapartnerlus on EL-i naabruspoliitika suurim edulugu Postimees, 9. veebruar 2019
 "Jaan Reinhold: kuus riiki, mis vajavad meie tähelepanu" Postimees, 26. oktoober 2017

Eesti suursaadikud
Tartu Ülikooli filosoofiateaduskonna vilistlased
Korporatsioon Revelia liikmed
Sündinud 1970